sagorsarker/bangla-wikipedia huggingface dataset:
প্রভাত নিশাঙ্কা

জয়াবর্ধনে রত্নায়াকে আরাচ্চিগে প্রভাত নিশাঙ্কা (; জন্ম: ২৫ অক্টোবর, ১৯৮০) আম্বালান্তোতা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ২০০১ থেকে ২০০৩ সময়কালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর শ্রীলঙ্কান ক্রিকেটে ব্লুমফিল্ড ক্রিকেট ও অ্যাথলেটিক ক্লাব এবং মাতারা স্পোর্টস ক্লাবের প্রতিনিধিত্ব করেন। দলে তিনি মূলতঃ ডানহাতি মিডিয়াম-ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন প্রভাত নিশাঙ্কা।
মাতারা’র সেন্ট টমাস কলেজে পড়াশুনো করেন। শ্রীলঙ্কার অন্যতম দ্রুতগতিসম্পন্ন বোলার হিসেবে পরিচিতি লাভ করেছিলেন। সেন্ট টমাস মাতারায় এক বছর প্রতিনিধিত্ব করেন। ১৯৯৮-৯৯ মৌসুম থেকে মৌসুম ২০০৭ সাল পর্যন্ত প্রভাত নিশাঙ্কা’র প্রথম-শ্রেণীর খেলোয়াড়ী জীবন চলমান ছিল। অপরিপক্ক ও ক্ষিপ্রগতির প্রভাত নিশাঙ্কা তার অধিনায়ক সনাথ জয়াসুরিয়ার প্রিয়পাত্র ছিলেন।
১৯৯৮ থেকে ২০০৩ সময়কালে লিস্ট এ ক্রিকেটে অংশ নেন। এমআরএফ ফাউন্ডেশনে পেস বোলিং শেখার জন্যে প্রশিক্ষণ নেন।
সমগ্র খেলোয়াড়ী জীবনে চারটিমাত্র টেস্ট ও তেইশটি একদিনের আন্তর্জাতিকে অংশগ্রহণ করেছেন। ২৫ এপ্রিল, ২০০৩ তারিখে কলম্বোয় সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ২৭ জুন, ২০০৩ তারিখে কিংস্টনে স্বাগতিক ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি।
অক্টোবর, ২০০১ সালে শারজায় দূর্দান্তভাবে তার অভিষেক পর্ব সম্পন্ন হয়েছিল। অভিষেক ঘটা ওডিআই খেলায় নাভেদ লতিফ ও ইনজামাম-উল-হকের দুই উইকেট নিয়ে পাকিস্তানের বিপক্ষে দলকে জয়ে সহায়তা করেন।
অস্ট্রেলিয়ায় অনুষ্ঠিত ভিবি সিরিজে সাধারণমানের খেলা উপহার দেয়া সত্ত্বেও ২০০৩ সালে দক্ষিণ আফ্রিকায় আইসিসি ক্রিকেট বিশ্বকাপ প্রতিযোগিতা অষ্টম আসরে শ্রীলঙ্কা দলের অন্যতম সদস্য ছিলেন প্রভাত নিশাঙ্কা। পার্লে অনুষ্ঠিত খেলায় কানাডার বিপক্ষে ৪/১২ নিয়ে প্রতিপক্ষকে মাত্র ৩৬ রানে গুটিয়ে দিতে প্রভূতঃ ভূমিকা রাখেন ও সর্বনিম্ন রানের রেকর্ড গড়তে বাধ্য করেন।
নিশাঙ্কা তার সর্বশেষ টেস্ট খেলায় ওয়েস্ট ইন্ডিজের বিপক্ষে ৫/৬৪ পান। হাঁটুর সমস্যায় জর্জরিত হন ও ঐ খেলার পর অস্ত্রোপচার করতে হয় যা তার স্বাভাবিক ক্রীড়াশৈলীতে ব্যাঘাত ঘটায়। চিকিৎসকেরা তাকে প্রতিযোগিতামূলক ক্রিকেট খেলায় অংশগ্রহণে বিরত থাকার পরামর্শ দেন।
ক্রিকেট খেলা থেকে অবসর গ্রহণের পর শ্রীলঙ্কার জাতীয় অনূর্ধ্ব-১৯ দলের স্ট্রেন্থ ও কন্ডিশনিং কোচের দায়িত্ব দেয়া হয়েছিল। তৃতীয় পর্যায়ের হাই পারফরম্যান্স কোচ হিসেবে প্রশিক্ষণ নেন। এরপর, শ্রীলঙ্কা ক্রিকেট কর্তৃক জাতীয় দলের সহকারী বোলিং কোচ হিসেবে নিযুক্ত হন। ২০১৩ সালে শ্রীলঙ্কা ক্রিকেট থেকে পদত্যাগ করেন। এরপর, শারীরিক সক্ষমতার বিষয়ে তৃতীয় ও চতুর্থ পর্যায়ে প্রশিক্ষণ নেয়ার উদ্দেশ্যে অস্ট্রেলিয়া চলে যান। বর্তমানে তিনি ক্রিকেট কোচ ও ব্যক্তিগত শারীরিক প্রশিক্ষণ কেন্দ্রের প্রশিক্ষকের দায়িত্বে রয়েছেন।
এ কে এম আলীম উল্লাহ

এ কে এম আলীম উল্লাহ বাংলাদেশের পার্বত্য চট্টগ্রামের রাজনীতিবিদ ও মুক্তিযোদ্ধা যিনি পার্বত্য খাগড়াছড়ি আসনের সংসদ সদস্য ছিলেন।
এ কেএম আলীম উল্লাহ পার্বত্য চট্টগ্রামের খাগড়াছড়ি জেলা রামগড়ে জন্মগ্রহণ করেন। তার স্ত্রী রোকেয়া আলীম তিন সন্তান আরিফুর রহমান রুমি, আশিকুর রহমান সুমন ও আফসানা আফরিন।
এ কে এম আলীম উল্লাহ খাগড়াছড়ি জেলা আওয়ামী লীগের উপদেষ্টা ও খাগড়াছড়ি জেলা নির্বাহী কমিটির সদস্য। তিনি ২০০২ সালে জাতীয় পার্টি থেকে আওয়ামী লীগে যোগ দেন। ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে তিনি জাতীয় পার্টির মনোনয়ন নিয়ে পার্বত্য চট্টগ্রামের খাগড়াছড়ি আসন থেকে সংসদ সদস্য নির্বাচিত হয়েছিলেন।
১৯৮৫ সালে প্রথম উপজেলা পরিষদ নির্বাচনে রামগড় উপজেলার চেয়ারম্যান নির্বাচিত হন।
কানপুর বিভাগ

কানপুর বিভাগ ভারতের উত্তরপ্রদেশ রাজ্যের একটি প্রশাসনিক বিভাগ। এই বিভাগের সদর শহর কানপুর। কানপুর বিভাগের জেলাগুলি হল:
কুশক কমপ্লেক্স

কুশক কমপ্লেক্সটি একটি মসজিদ, একটি গোসলখানা ও একটি আব আনবার (জলাধার) নিয়ে গঠিত। কুশক মসজিদ ইরানের দক্ষিণ খোরসান প্রদেশের প্রাচীনতম মসজিদ। এর বিদ্যমান স্থাপত্য প্রমাণ করে মূল কাঠামোটি ইসলামের প্রথম শতাব্দীরও পূর্ববর্তী।
নওশাদ আলী

কর্নেল নওশাদ আলী রিজভী (; জন্ম: ১ অক্টোবর, ১৯৪৩) তৎকালীন ব্রিটিশ ভারতের গোয়ালিয়র এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার, অবসরপ্রাপ্ত সেনা কর্মকর্তা, ম্যাচ রেফারি ও প্রশাসক। পাকিস্তান ক্রিকেট দলের অন্যতম সদস্য ছিলেন তিনি। ১৯৬৫ সালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ক্রিকেটে পূর্ব পাকিস্তান, করাচি, উত্তর-পশ্চিম সীমান্ত প্রদেশ, পেশাওয়ার ক্রিকেট অ্যাসোসিয়েশন, পাঞ্জাব, রাওয়ালপিন্ডি ও সার্ভিসেস দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ে সবিশেষ পারদর্শী ছিলেন নওশাদ আলী। উদ্বোধনী ব্যাটসম্যান হিসেবে খেলতেন তিনি।
১৯৬০-৬১ মৌসুম থেকে ১৯৭৮-৭৯ মৌসুম পর্যন্ত নওশাদ আলী’র প্রথম-শ্রেণীর খেলোয়াড়ী জীবন চলমান ছিল। সবগুলো অংশগ্রহণকৃত খেলায় নয়টি সেঞ্চুরির সন্ধান পেয়েছেন।
সমগ্র খেলোয়াড়ী জীবনে ছয়টিমাত্র টেস্টে অংশগ্রহণ করেছেন নওশাদ আলী। ২২ জানুয়ারি, ১৯৬৫ তারিখে ওয়েলিংটনে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ৯ এপ্রিল, ১৯৬৫ তারিখে করাচিতে একই দলের বিপক্ষে সর্বশেষ টেস্টে অংশ নেন তিনি।
ক্রিকেট খেলা থেকে অবসর গ্রহণের পর প্রশাসনের দিকে ঝুঁকে পড়েন। পাকিস্তান ক্রিকেট বোর্ডের প্রশাসকের ভূমিকায় অবতীর্ণ হন ও ম্যাচ রেফারির দায়িত্ব পালন করেছেন।
২০১১ সালে পিসিবিতে থাকাকালীন দল নির্বাচকমণ্ডলীর সদস্যরূপে দায়িত্ব পালন করেন। আইসিসির ম্যাচ রেফারি হিসেবে ২০০০ থেকে ২০০১ সময়কালে ৫টি টেস্ট ও ১৩টি একদিনের আন্তর্জাতিক পরিচালনা করেন।
ছুফু মসজিদ

ছুফু মসজিদ () পূর্ব চীনের শানতুং প্রদেশের ছুফু শহরে অবস্থিত একটি মসজিদ। এটি পূর্ব চীনের অন্যতম একটি মসজিদ।
সাইফুল ইসলাম (কুমিল্লার রাজনীতিবিদ)

সাইফুল ইসলাম হিরু বাংলাদেশের কুমিল্লা জেলার রাজনীতিবিদ, মুক্তিযুদ্ধা ও কুমিল্লা-১০ আসনের সাবেক সংসদ সদস্য।
সাইফুল ইসলাম কুমিল্লা জেলায় জন্মগ্রহণ করেন।
সাইফুল ইসলাম হিরু লাকসাম উপজেলা বিএনপির সভাপতি ছিলেন। মুক্তিযুদ্ধে তিনি সক্রিয় ভাবে অংশগ্রহণ করেন। তিনি ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে কুমিল্লা-১০ আসন থেকে সংসদ সদস্য নির্বাচিত হয়ে ছিলেন।
২৭ নভেম্বর ২০১৩ সালে সাইফুল ইসলাম হিরু এবং বিএনপির সহকর্মী হুমায়ুন কবির পারভেজ কুমিল্লার লাকসাম থেকে নিখোঁজ হন। তাদের স্বজনদের দায়ের করা মামলায় র‌্যাপিড অ্যাকশন ব্যাটালিয়ন-১১-এর কমান্ডিং অফিসার তারেক সাঈদকে দায়ী উল্লেখ করা হয়। নারায়ণগঞ্জ সাত খুন মামলায় তারেক গ্রেপ্তার করা হয়েছে এবং বাংলাদেশের আদালত তার মৃত্যুদণ্ড দেন।
সেঁকা ময়দার সুখাদ্য

সেঁকা ময়দার সুখাদ্য বলতে ময়দা, স্নেহ পদার্থ (তেল, মাখন, চর্বি), পানি (জল) ও অল্প লবণ মাখিয়ে তৈরি তাল, মণ্ড, কাই বা লেইয়ের খণ্ড বা লেচি বদ্ধ উনুনে সেঁকে সেটিকে মূল উপাদান হিসেবে ব্যবহার করে প্রস্তুতকৃত মিষ্টি কিংবা নোনতা স্বাদের ছোট আকারের মুখরোচক, সুস্বাদু, উপাদেয় কিছু খাদ্যদ্রব্যকে বোঝায়, যেগুলি ইউরোপ, উত্তর আমেরিকা, অস্ট্রেলিয়া ও মধ্যপ্রাচ্যের রন্ধনশিল্পে বহুল প্রচলিত। সাধারণত সেঁকা ময়দার নমনীয় পাত দিয়ে নরম, আর্দ্র মাংস, সবজি বা মিষ্টদ্রব্যের পুরকে আবৃত বা ধারণ করা হয়; এ জাতীয় খাদ্যসামগ্রীর মধ্যে পুর ধারণকারী কিন্তু একদিকে খোলা মিষ্টি "টার্ট" পিঠা (Tart) বা নোনতা "কিশ" পিঠা (Quiche), সবদিকে আবৃত পুরের বড়া যেমন মিষ্টি "পাই" পিঠা (Pie) বা নোনতা "পেস্টি" পিঠা (Pasty), ইত্যাদি খুবই প্রচলিত। মাখা ময়দার তালে ডিম, গাঁজনের জন্য ইস্ট বা খামির, চিনি, ইত্যাদি যোগ করে এটিকে আরও গুরুপাক করা হতে পারে। গমের ময়দার পরিবর্তে বাদামের গুঁড়া ব্যবহার করা হতে পারে। সেঁকা ময়দার মিষ্টি বা নোনতা সুখাদ্যগুলি সাধারণত সকালের নাস্তায় বা বিকালের জলখাবারে চা, কফি বা অন্য পানীয়ের সাথে খাওয়া হয়।
উপরে সংজ্ঞায়িত খাদ্যসামগ্রীকে নির্দেশকারী ইংরেজি পরিভাষাটি হল "পেস্ট্রি" (Pastry)। ইংরেজিতে "পেস্ট্রি" এবং ফরাসি "পাতিস্‌রি" (Pâtisserie) পরিভাষাটি দিয়ে বদ্ধ উনুনে সেঁকা ময়দার সুখাদ্য, কিংবা বিশেষ অর্থে বদ্ধ উনুনে সেঁকা ময়দার মিষ্টান্নগুলিকে বোঝায়। আবার পাশ্চাত্যের হোটেল বা রেস্তোরাঁর রান্নাঘরের প্রেক্ষাপটে ইংরেজিতে "পেস্ট্রি" বলতে শুধু মাখা ময়দার তালকে মূল উপাদান হিসেবে ব্যবহার করে প্রস্তুতকৃত মিষ্টান্নই নয়, বরং পাঁউরুটি ব্যতীত ময়দা-ভিত্তিক যেকোনও মিষ্টি খাদ্যদ্রব্যকে (যেমন কেক, কুকি, বিস্কুট, ইত্যাদিকেও) বোঝাতে পারে। উত্তর আমেরিকার বাইরে যুক্তরাজ্য ও অন্যত্র প্রচলিত ইংরেজি উপভাষাগুলিতে সেঁকার পূর্বে প্রস্তুতকৃত ময়দার তাল বা মণ্ডটিকেও "পেস্ট্রি" পরিভাষাটি নির্দেশ করা হতে পারে, যাকে ফরাসিতে "পাত" (Pâte) বলা হয়। পাঁউরুটি বানাতে ব্যবহৃত ময়দার তাল এবং সেঁকা সুখাদ্যের ময়দার তালের মধ্যে পার্থক্য হল এই যে দ্বিতীয়টিতে স্নেহ পদার্থের পরিমাণ বেশি থাকে, ফলে এর বুনট পাঁউরুটির তুলনায় বেশি ঝুরঝুরে বা ভঙ্গুর হয়। সেঁকার পরে এগুলি পাঁউরুটির তুলনায় হালকা, ফাঁপা ও তৈলাক্ত হয়, কিন্তু পুরের ওজন ধরে রাখার জন্য যথেষ্ট দৃঢ় থাকে।
সেঁকা ময়দার সুখাদ্য বা পেস্ট্রিতে ব্যবহৃত ময়দার তালটি ফাঁপা (পাফ পেস্ট্রি), খাস্তা (শর্ট পেস্ট্রি), ঝুরঝুরে (ফ্লেকি পেস্ট্রি), শক্ত চর্বিযুক্ত (সুয়েট ক্রাস্ট পেস্ট্রি), পাতাসদৃশ (ফাইলো পেস্ট্রি), বাঁধাকপি-সদৃশ (শু পেস্ট্রি), ইত্যাদি বিভিন্ন প্রকারের হতে পারে।
দক্ষিণ এশিয়াতে প্রচলিত সিঙাড়া, সমুচা, পুরি, পুর দেওয়া পরোটা (যেমন মোগলাই পরোটা), বড়া, পুর দেওয়া ময়দার পিঠা, ইত্যাদি ময়দার তাল থেকে বানানো লেচি কিংবা বেসনের অর্থাৎ ডালের ময়দার মিশ্রণে আবৃত করে তৈরি মুখরোচক সুখাদ্যগুলিকে কাছাকাছি একটি খাদ্যদ্রব্যের শ্রেণীতে ফেলা যায়, তবে এগুলিতে ময়দার তালে বা বেসনের মিশ্রণে তেল, ঘি, ডালডা (বনস্পতি ঘি) বা ময়ান মেশানো থাকে এবং এগুলিকে উনুনে সেঁকার পরিবর্তে সাধারণত গভীর কড়াইয়ে ডুবো তেলে ভেজে তৈরি করা হয়। তবে বাংলাদেশে কিছু পশ্চিমা ধরনের উনুনে সেঁকা ময়দার সুখাদ্যও প্রচলিত, যেমন চিকেন প্যাটিস, বিফ প্যাটিস, ক্রিমরোল, ইত্যাদি।
ইটা অ্যাকুয়ারাইডস

ইটা অ্যাকুয়ারাইডস হচ্ছে উল্কা ঝরনা, যা হ্যালির ধূমকেতুর সঙ্গে যুক্ত।
ঝরনাটি ১৯ এপ্রিল থেকে ২৮ মে পর্যন্ত অধিকতর দেখা যায় অথবা ৫ মে এর আশেপাশে।
টিউবারাস স্ক্লেরোসিস

টিউবারাস স্ক্লেরোসিস কমপ্লেক্স (টিএসসি) হল একটি বিরল বহুমাত্রিক অটোজম প্রভাবিত জিনগত রোগ, যা ক্যান্সারবিহীন টিউমার তৈরি করে মস্তিষ্ক ও অন্যান্য জরুরি অঙ্গে যেমন বৃক্ক, হৃৎপিণ্ড, যকৃত, চোখ, ফুসফুস ও ত্বকে। এতে আরও কিছু বৈশিষ্ট্যের সমন্বয় দেখা যেতে পারে, এগুলো হল মুর্ছা যাওয়া বা মৃগী রোগ, বুদ্ধিবৃত্তিক অক্ষমতা, বিকাশে বিলম্ব, আচরণজনিত সমস্যা, চর্ম বৈকল্য, ফুসফুসের রোগ ও বৃক্কের রোগ।
টিএসসি সাধরনত দুটি জিনের যে কোন একটির পরিব্যক্তি বা মিউটেশনের ফলে ঘটে থাকে, এরা হল টিএসসি১ ও টিএসসি২, যারা যথাক্রমে হ্যামার্টিন ও টিউবারিন প্রোটিনের জন্য কোড তৈরি করে, এবং অধিকাংশ রোগীর ক্ষেত্রে টিএসসি২ এর পরিব্যক্তি দায়ী এবং তা আরও ব্যাপক লক্ষণ তৈরি করে। এই প্রোটিনগুলো টিউমার বৃদ্ধির প্রতিবন্ধক প্রতিনিধি হিসেবে কাজ করে যা কোষের বিস্তার ও পৃথকীকরণ নিয়ন্ত্রণ করে।
এর পূর্বাভাসে উচ্চমাত্রার বৈচিত্র্য দেখা যায় এবং এটি লক্ষণের উপর নির্ভরশশীল, কিন্তু অনেকের ক্ষেত্রে জীবনের গতিবিধি স্বাভাবিক থাকে।
এই রোগের প্রাদুর্ভাব প্রতি ১ লক্ষ জনে আনুমানিক ৭ থেকে ১২ জন হিসেবে পাওয়া যায়। রোগটিকে প্রায়শই সংক্ষেপে টিউবারাস স্ক্লেরোসিস বলা হয়, যার দ্বারা রোগীর মস্তিষ্কের শক্ত টিউমারকে বোঝানো হয়, যা ফরাসি স্নায়ুবিশেষজ্ঞ ডিজায়ার-ম্যাগল্যোর বর্নভিল ১৯৮০ সালে প্রথম বর্ণনা করেন।
আগা নুর মসজিদ

আগা নুর মসজিদ (ফারসি: مسجد آقانور) ইরানের এসফাহানে অবস্থিত একটি মসজিদ। শাহ আব্বাস প্রথম যুগে প্রতিষ্ঠিত হয়েছিল এবং শাহ সাফী যুগে সমাপ্ত হয়েছিল।মসজিদটির নামের উপরে শিলালিপিতে উভয় রাজার নাম উল্লেখ করা হয়েছিল। ইসফাহানের অন্যতম ধনী ব্যক্তি নূরউদ্দিন মোহাম্মদ ইসফাহানির তত্ত্বাবধানে মসজিদটি নির্মিত হয়েছিল। এই মসজিদের শাবেস্তান ইসফাহানের অন্যতম সুন্দর শবেস্তান। শাবেস্তানে মার্বেল খিলানযুক্ত পাথরের স্তম্ভ রয়েছে, যা দিনের বেলা আলো ঝলমল করে।
আলি গলি আগা মসজিদ

আলি গলি আগা মসজিদ ইরানের এসফাহানে অবস্থিত একটি মসজিদ। এটি আলি গলি আগা খান নির্মাণ করেছিলেন। তিনি আলি গলি আগা হাম্মামও নির্মাণ করেছিলেন।
পলাশী ইউনিয়ন

পলাশী ইউনিয়ন বাংলাদেশের রংপুর বিভাগের লালমনিরহাট জেলার আদিতমারী উপজেলার অন্তর্গত একটি ইউনিয়ন পরিষদ। এটি ৪৬.৮৩ কিমি২ (১৮.০৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪২,০০০ জন। ইউনিয়নটিতে মোট গ্রামের সংখ্যা ৩৪টি ও মৌজার সংখ্যা ১১টি।
ভাদাই ইউনিয়ন

ভাদাই ইউনিয়ন বাংলাদেশের রংপুর বিভাগের লালমনিরহাট জেলার আদিতমারী উপজেলার অন্তর্গত একটি ইউনিয়ন পরিষদ। এটি ৪৬.৮৩ কিমি২ (১৮.০৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪০,০০০ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৮টি।
রেবেকা মাস্টারটন

রেবেকা মাস্টারটন হচ্ছেন একজন ব্রিটিশ ইসলামী পণ্ডিত, শিক্ষাবিদ, পাবলিক স্পিকার, একাডেমিক, লেখক, টেলিভিশন উপস্থাপক এবং শিয়া ইসলামের দার্শনিক। তিনি অনেকগুলো ছোটগল্প লিখেছেন এবং এই গল্পগুলোর একটি সংকলন "পাসিং থ্রু দ্য ড্রিম টু দ্য আদার সাইড" শিরোনামে প্রকাশিত হয়েছে।
মাস্টারটন খ্রিস্টান পরিবারে জন্মগ্রহণ করেছিলেন; তিনি ১৯৯৯ সালে ইসলাম গ্রহণ করেন। তিনি আঠারো বছর বয়সে লন্ডনে চলে আসেন। তিনি স্কুল অফ ওরিয়েন্টাল এন্ড আফ্রিকান স্টাডিজ লন্ডনে পড়াশোনা করেছেন, এবং জাপানি ভাষায় বি.এ, তুলনামূলক পূর্ব এশীয় ও আফ্রিকান সাহিত্যে এম.এ এবং পশ্চিম আফ্রিকার ফ্র্যাঙ্কোফোন এবং ইসলামী রহস্যীয় সাহিত্যে পিএইচডি করেছন।
মাস্টারটন একাডেমিক জার্নালের জন্য সম্মিলিত গবেষণা কাজ লিখেছেন, যা তার আকর্ষণীয় এবং মারাত্মক বিষয়গুলো তুলনামূলক সাহিত্য এবং দর্শনের সাথে শিয়া ইসলামের সুফিবাদের উপায়। তিনি ইরানি সম্প্রচার ও গণমাধ্যম এবং টিভি চ্যানেলগুলোতে কাজ করেছেন। তিনি এর আগে বার্কবেক কলেজে কাজ করেছিলেন যেখানে তিনি ইসলামী সুফিবাদ শিক্ষা দিয়েছিলেন। তিনি প্রেস টিভিতে ধর্ম ও সংস্কৃতি নিয়ে একটি ধারাবাহিক উপস্থাপনা করেছেন। আহলুলবাইত টিভির জন্য তিনি ইসলামী বুদ্ধিজীবীদের সাক্ষাৎকার নিয়েছিলেন এবং শিয়া ইসলাম সম্পর্কে তাদের মতামত উপস্থাপন করেছেন। মাস্টারটন দ্য ইসলামিক কলেজ লন্ডনের জ্যেষ্ঠ প্রভাষকও ছিলেন। তিনি তার ছোট গল্পের বই "পাসিং থ্রু দ্য ড্রিম-টু দ্য আদার সাইড"ও প্রকাশ করেছেন। মাস্টারটন শিয়া ইসলাম (তাশাইয়্যু) সম্পর্কে অনলাইনে সংক্ষিপ্ত কোর্সে শিক্ষা দিয়ে থাকেন।
অনুবাদ
মহিষখোচা ইউনিয়ন

মহিষখোচা ইউনিয়ন বাংলাদেশের রংপুর বিভাগের লালমনিরহাট জেলার আদিতমারী উপজেলার অন্তর্গত একটি ইউনিয়ন পরিষদ। এটি ৩৪.২৭ কিমি২ (১৩.২৩ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩১,৩২৭ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৮টি।
মাথাপিছু জিডিপি (মনোনীত) অনুযায়ী রাষ্ট্রের তালিকা

এই পৃষ্ঠাতে মাথাপিছু স্থূল অভ্যন্তরীণ উৎপাদন বা জিডিপি-র (নামমাত্র মান) ক্রমানুসারে বিশ্বের দেশগুলোকে তালিকাবদ্ধ করা হয়েছে। এক্ষেত্রে একটি বছরে কোন একটি দেশে উৎপাদিত সমস্ত চূড়ান্ত দ্রব্য এবং সেবা মূল্যকে মার্কিন ডলারের বাজার বিনিময় হারে রূপান্তরিত করে তাকে ওই দেশের একই বছরের গড় জনসংখ্যা দ্বারা ভাগ করে এই মান নির্নয় করা হয়েছে।
এই পরিসংখ্যানে বিভিন্ন দেশের মানুষের জীবনযাত্রার ব্যয়কে বিবেচনা করে না। এর ফলে কোন দেশের মুদ্রার বিনিময় হারের ওঠানামার উপর ভিত্তি করে ফলাফল এক বছর থেকে অন্য বছরে ব্যাপকভাবে পরিবর্তিত হয়। এই ধরনের ওঠানামা এই তালিকায় কোন দেশের অবস্থান এক বছর থেকে অন্য বছরে ব্যাপকভাবে পরিবর্তিত করে। যদিও এর ফলে প্রায়ই সেদেশের জনসংখ্যার জীবনযাত্রার মানের পরিবর্তন হয়না বললেই চলে।
সুতরাং, এই পরিসংখ্যানগুলো সতর্কতার সাথে ব্যবহার করা উচিত। কারণ, মাথাপিছু জিডিপি প্রায়ই একটি দেশের জীবনযাত্রার মান হিসাবে বিবেচিত হয়। যদিও এটি সমস্যাযুক্ত কারণ, মাথাপিছু জিডিপি এবং ব্যক্তিগত আয়ের পরিমাপ এক নয়।
বিভিন্ন দেশে জীবনযাত্রার ব্যয়ের ক্ষেত্রে পার্থক্যের কারণে মাথাপিছু আয়ের সামঞ্জস্য করার জন্য ক্রয়ক্ষমতা সমতার (পিপিপি) ভিত্তিতেও প্রায়ই জাতীয় আয়ের তুলনা করা হয়। (দেখুন: মাথাপিছু জিডিপি (পিপিপি) এর ভিত্তিতে রাষ্ট্রসমূহের তালিকা)। পিপিপি মূলত বিনিময় হারের সমস্যাটির সমাধান করে। এটি আন্তর্জাতিক বাণিজ্যে অর্থনৈতিক আয়ের মানকে প্রতিফলিত করে না এবং এর জন্য মাথাপিছু জিডিপির চেয়ে আরও বেশি প্রাক্কলনের প্রয়োজন রয়েছে। সামগ্রিকভাবে, নামমাত্র মাথাপিছু জিডিপি-র তুলনায় পিপিপি-র ভিত্তিতে মাথাপিছু আয়ের পরিসংখ্যান মাথাপিছু পরিসংখ্যানের তুলনায় সংকীর্ণভাবে ছড়িয়ে পড়ে।
অ-সার্বভৌম সত্তা (বিশ্ব, মহাদেশ এবং কিছু নির্ভরশীল অঞ্চল) এবং সীমিত আন্তর্জাতিক স্বীকৃতি প্রাপ্ত (যেমন– কসোভো, ফিলিস্তিন এবং তাইওয়ান) রাষ্ট্রসমূহ এই তালিকা তৈরিতে ব্যবহৃত উৎসগুলোতে উপস্থিত থাকায় তাদের এই তালিকাতে অন্তর্ভুক্ত করা হয়েছে। এসব দেশ/অঞ্চলসমূহকে এখানে তালিকায় মাথাপিছু আয়ের ক্রম দেওয়া হয়নি, তবে তুলনার জন্য জিডিপি অনুসারে ক্রমানুসারে তালিকাভুক্ত করা হয়েছে। তদুপরি, অ-সার্বভৌম সত্তাগুলোকে "বাকা হরফে" ("ইটালিক") চিহ্নিত করা হয়েছে।
কমলাবাড়ী ইউনিয়ন

কমলাবাড়ী ইউনিয়ন বাংলাদের রংপুর বিভাগের লালমনিরহাট জেলার আদিতমারী উপজেলার অন্তর্গত একটি ইউনিয়ন পরিষদ। এটি ৩১.০৮ কিমি২ (১২.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৭,৩২০ জন। ইউনিয়নটিতে মোট গ্রামের সংখ্যা ৬টি ও মৌজার সংখ্যা ৬টি।
সিয়িং ইসলাম এজ আদার্স স ইট

সিয়িং ইসলাম এজ আদার্স স ইট: এ সার্ভে এ্যান্ড ইভ্যালুয়েশন অব খ্রিশ্চিয়ান, জিউয়িশ এ্যান্ড জোরাস্ট্রিয়ান রাইটিংস অন আর্লি ইসলাম হল 
মধ্যপ্রাচ্য বিষয়ক পণ্ডিত রবার্ট জি. হয়ল্যান্ডের লেখা একটি বই যাতে তিনি তার প্রাক-ইসলামী ও ইসলামের প্রাথমিক যুগ বিষয়ক ধারাবাহিক অধ্যয়ন ও গবেষণা তুলে ধরেছেন।
ফাতিহ মসজিদ, ক্রুজে

সুলতান মুহাম্মদ ফাতিহ মসজিদ () বা ফেতিয়ে মসজিদ () হলো একটি আলবেনিয়ায় উসমানীয়-যুগের মসজিদ। মসজিদটি ১৪৮১ এর আগে ক্রুজের দুর্গে নির্মিত হয়েছিল। এটি স্কান্দারবেগ যাদুঘরের প্রবেশপথের কাছে অবস্থিত।
সুলতান মুহাম্মদ ফাতিহ মসজিদটি ১৪৮১ এর আগে নির্মিত হয়েছিল এবং তুর্কি সুলতান দ্বিতীয় মুহাম্মদের নামে নামকরণ করা হয়। ১৮৩১ সালে ধ্বংস হওয়ার পরে, সুলতান দ্বিতীয় মাহমুদের রাজত্বকালে মসজিদটি স্থানীয় আলবেনীয় জনগণের জন্য পুনর্নির্মাণ করা হয়।
সৌন্দর্যের জন্য খ্যাতিমান সুলতান মুহাম্মদ ফাতিহ মসজিদের মিনারটি ১৯১৭ সালে ঝড়ের কারণে ভেঙে পড়ে। ১৯৩৭ সাল পর্যন্ত আলবেনীয় মুসলিমদের জন্য মসজিদটি প্রার্থনার ঘর হিসাবে ব্যবহৃত হত। দ্বিতীয় বিশ্বযুদ্ধের সময়, মসজিদের ভিতরে গোলাবারুদ জমা করার জন্য মসজিদটি ব্যবহার করা হয়েছিল। কমিউনিস্ট স্বৈরশাসক এনভার হোক্সার সময়ে মসজিদটি আবারও ক্ষতিগ্রস্ত হয়।
বর্তমানে, সুলতান মুহাম্মদ ফাতিহ মসজিদের, কেবলমাত্র দেয়াল এবং মিনারগুলোর নীচের অংশগুলো রয়েছে।
দুর্গাপুর ইউনিয়ন, আদিতমারী

দুর্গাপুর ইউনিয়ন বাংলাদেশের রংপুর বিভাগের লালমনিরহাট জেলার আদিতমারী উপজেলার অন্তর্গত একটি ইউনিয়ন পরিষদ।
ভেলাবাড়ী ইউনিয়ন, আদিতমারী

ভেলাবাড়ী ইউনিয়ন বাংলাদেশের রংপুর বিভাগের লালমনিরহাট জেলার আদিতমারী উপজেলার অন্তর্গত একটি ইউনিয়ন পরিষদ।
1.মহিষতুলী
২.তালুকদুলালী
3.ঝাড়ীরঝাড়
৪.ফলিমারী
৫,পাগলারহাট
৬.পাঠানঝাড়
৭.মরিচবাড়ী
১.তারুণ্যের জাগরণ এসোসিয়েশন
বাজার মসজিদ, জিরোকাস্তার

বাজার মসজিদ (), আরো পরিচিত মেমি বে মসজদি (), হলো আলবেনিয়ার জিরোকাস্তারে অবস্থিত একটি মসজিদ।
মেমি বে মসজিদটি ১৭৫৭ সালে নির্মিত হয়েছিল এবং এটি পুরাতন বাজার পাড়ায় অবস্থিত। এটি মূলত উসমানীয় যুগে শহরে নির্মিত পনেরোটি মসজিদগুলোর মধ্যে অন্যতম, এর মধ্যে ১৩টি কম্যুনিষ্টকাল অবধি দাড়িয়ে ছিলো।
১৭ম শতাব্দীতে মেমি পাশার নগর পরিকল্পনার অংশ হিসাবে মসজিদটি মূলত জিরোকাস্তারের নতুন বাজার পাড়ায় তৈরি করা হবে বলে নকশাকৃত হয়েছিল। তবে, পরবর্তী শতাব্দীতে মসজিদ বাদে পরিকল্পনার বাকিটুকু আগুন দ্বারা ধ্বংস হয়ে গিয়েছিলো।
আলবেনিয়ার সর্বগ্রাসী কমিউনিস্ট শাসন ব্যবস্থার ধ্বংসের হাত থেকে রক্ষা পেয়ে ১৯৭৩ সালে আলবেনীয় সরকার কর্তৃক মসজিদটিকে "সাংস্কৃতিক স্মৃতিসৌধ" (মনুমন্তে কুলতুরোর) মর্যাদায় উন্নীত করা হয়েছিল। পরে অবশিষ্ট বারোটি মসজিদ ভেঙে ফেলা হয়। আলবেনিয়ায় ধর্ম নিষিদ্ধের কারণে, মসজিদটি সার্কাস ব্যায়ামবিদদের প্রশিক্ষণ হল হিসেবে ব্যবহার করা হয়েছিল। তাদের শরীরচর্চার যন্ত্র ঝুলানোর জন্য উচ্চ গম্বুজযুক্ত ছাদটি ব্যবহার করতো।
মসজিদটির নিকটেই ১৭২৭ সালে নির্মিত একটি দ্বিতল অষ্টভুজাকৃতির ভবন আছে। মূলত বেকতাশি চেমেবী হিসাবে ব্যবহৃত হলেও এটি কমিউনিস্ট আমলে বন্ধ করে দেওয়া হয়। বর্তমানে ভবনটি মাদ্রাসা হিসাবে ব্যবহৃত হয়।
থ্রম্বোসিস

থ্রম্বোসিস (from Ancient Greek θρόμβωσις "thrómbōsis" "clotting”) রক্তনালীর ভিতর একটি রক্তপিন্ডের গঠন, যা রক্তসংবহনতন্ত্রের মধ্য দিয়ে রক্ত প্রবাহে বাধা সৃষ্টি করে।
রাজা মসজিদ, এলবাসান

রাজা মসজিদ (, ) বা সুলতান বায়েজিদ মসজিদ () হলো আলবেনিয়ার এলবাসান দুর্গের একটি ঐতিহাসিক মসজিদ। মসজিদটি ১৪২৮-১৪৮৫ সালের দিকে সুলতান দ্বিতীয় বায়েজীদ দ্বারা নির্মিত হয়েছিল। এটি আলবেনিয়ার প্রাচীনতম সক্রিয় মসজিদ। ১৯৪৮ সালে এটি আলবেনিয়ার একটি সাংস্কৃতিক স্মৃতিস্তম্ভ হিসেবে ঘোষণা করা হয়।
মদাতী ইউনিয়ন

মদাতী ইউনিয়ন বাংলাদেশের রংপুর বিভাগের লালমনিরহাট জেলার কালীগঞ্জ উপজেলার অন্তর্গত একটি ইউনিয়ন। এটি ৩৪.৫৫ কিমি২ (১৩.৩৪ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪৫,৫০৮ জন। ইউনিয়নটিতে মোট গ্রামের সংখ্যা ৩০টি ও মৌজার সংখ্যা ৭টি।
গোড়ল ইউনিয়ন

গোড়ল ইউনিয়ন বাংলাদেশের রংপুর বিভাগের লালমনিরহাট জেলার কালীগঞ্জ উপজেলার অন্তর্গত একটি ইউনিয়ন। এটি ১৫.১০ কিমি২ (৫.৮৩ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৭,০০০ জন। ইউনিয়নটিতে মোট গ্রামের সংখ্যা ৬টি ও মৌজার সংখ্যা ৬টি।
ইরফান হাবিব

ইরফান হাবিব একজন কমিউনিস্ট মনোভাব সম্পন্ন ঐতিহাসিক । ভারতীয় মুসলিম পরিবারে জন্ম । পিতা মহম্মদ হাবিব একজন মার্কসবাদী ঐতিহাসিক ছিলেন এবং কমিউনিস্ট পার্টি অফ ইন্ডিয়া (মার্কসবাদী) সিপিআইএম এর ভাবাদর্শে বিশ্বাসী ছিলেন । ইরফান হাবিবের দাদাজী মহম্মদ নাসিম একজন ধনী ব্যারিস্টার এবং কংগ্রেস দলের সদস্য ছিলেন । ইরফান হাবিবের স্ত্রী সায়েরা হাবিব আলিগড় মুসলিম বিশ্ববিদ্যালয়ে অর্থনীতির অধ্যাপক ছিলেন ।
বড়খাতা ইউনিয়ন

বড়খাতা ইউনিয়ন বাংলাদেশের রংপুর বিভাগের লালমনিরহাট জেলার হাতীবান্ধা উপজেলার অন্তর্গত একটি ইউনিয়ন পরিষদ। এটি ১৭৩.৮৪ কিমি২ (৬৭.১২ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪৭,৮৫২ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৮টি।
আন্তর্জাতিক ক্রিকেটে সাঈদ আনোয়ারের শতরানের তালিকা

সাঈদ আনোয়ার পাকিস্তান জাতীয় ক্রিকেট দলের একজন সাবেক ক্রিকেটার এবং অধিনায়ক। তিনি তার আন্তর্জাতিক ক্যারিয়ারে মোট ১১টি টেস্ট ও ২০টি একদিনের আন্তর্জাতিক (ওডিআই) ম্যাচে শতরানের দেখা পেয়েছেন। তিনি পাকিস্তানের হয়ে ৫৫টি টেস্ট ও ২৪৭টি ওডিআই ম্যাচ খেলে যথাক্রমে ৪,০৫২ ও ৮,৮২৪ রান করেন। বিবিসি তাকে "একজন বিশ্বমানের ওপেনার" এবং "পাকিস্তানি ক্রিকেটের একজন সত্যিকারের ব্যাটিং তারকা" আখ্যা দেয়। ১৯৯৭ সালে তিনি উইজডেন কর্তৃক অন্যতম বর্ষসেরা ক্রিকেটার হিসেবে নির্বাচিত হন এবং উইজডেন ক্রিকেটার্স অ্যালমেনাকে তার দ্রুত রান সংগ্রহের কথা উল্লেখ করা হয়।
১৯৯০ সালে ফয়সালাবাদের ইকবাল স্টেডিয়ামে ওয়েস্ট ইন্ডিজের বিপক্ষে আনোয়ারের টেস্ট অভিষেক হয়। এ টেস্টের উভয় ইনিংসেই তিনি শূন্য রানে আউট হন। ১৯৯৪ সালে ওয়েলিংটনের ব্যাসিন রিজার্ভে নিউজিল্যান্ডের বিপক্ষে তিনি প্রথম শতরানের দেখা পান। ১৯৯৯ সালের ফেব্রুয়ারিতে কলকাতার ইডেন গার্ডেন্সে অনুষ্ঠিত ১৯৯৮-৯৯ এশিয়ান টেস্ট চ্যাম্পিয়নশীপের একটি ম্যাচে ভারতের বিপক্ষে তিনি অপরাজিত ১৮৮ রানের ইনিংস খেলেন, যা তার ব্যক্তিগত সর্বোচ্চ রানের ইনিংস। এ ইনিংসের মাধ্যমে তিনি ইতিহাসের তৃতীয় পাকিস্তানি ওপেনার হিসেবে ইনিংসের শেষ পর্যন্ত অপরাজিত থাকার গৌরব অর্জন করেন। আনোয়ার সাতটি ভিন্ন প্রতিপক্ষের বিরুদ্ধে মোট দশটি মাঠে শতরান করেছেন, যার মধ্যে সাতটিই পাকিস্তানের বাইরে। পাকিস্তানের সর্বাধিক টেস্ট শতকধারীদের তালিকায় আনোয়ার আসিফ ইকবালের সাথে যৌথভাবে একাদশ স্থানে আছেন।
একদিনের আন্তর্জাতিকে সাঈদ আনোয়ারের অভিষেক হয় পার্থের ওয়াকা গ্রাউন্ডে অনুষ্ঠিত ১৯৮৮-৮৯ বেনসন ও হেজেস ওয়ার্ল্ড সিরিজের ওয়েস্ট ইন্ডিজের বিপক্ষে ম্যাচের মাধ্যমে। এর এক বছর পর অ্যাডিলেড ওভালে শ্রীলঙ্কার বিপক্ষে তিনি প্রথম ওডিআই শতকের দেখা পান। ১৯৯৩ সালে শারজাহ ক্রিকেট স্টেডিয়ামে তিনি পরপর তিন ম্যাচে তিনটি শতরান করেন। ওডিআই ইতিহাসের দ্বিতীয় খেলোয়াড় হিসেবে তিনি এ কৃতিত্ব অর্জন করেন। ১৯৯৭ সালে চেন্নাইয়ের এম. এ. চিদম্বরম স্টেডিয়ামে ভারতের বিপক্ষে ১৯৪ রান করে তিনি সে সময়ের এক ইনিংসে সর্বোচ্চ রান সংগ্রহের রেকর্ড ভঙ্গ করেন এবং তার এই রেকর্ড প্রায় ১৩ বছর অক্ষুণ্ণ ছিল। তিনি ছয়টি ভিন্ন প্রতিপক্ষের বিরুদ্ধে মোট বিশটি ওডিআই শতরান করেন, যার মধ্যে সাতটিই শ্রীলঙ্কার বিপক্ষে। সাঈদ আনোয়ার পাকিস্তানিদের মধ্যে সর্বাধিক ওডিআই শতকের মালিক। ওডিআই-এ সর্বাধিক শতরান করা খেলোয়াড়ের তালিকায় তার অবস্থান চৌদ্দতম।
বাতাকান্দি উচ্চ বিদ্যালয়

বাতাকান্দি উচ্চ বিদ্যালয়, কুমিল্লা জেলার তিতাস উপজেলার ঐতিহ্যবাহী শিক্ষাপ্রতিষ্ঠান বাতাকান্দি উচ্চ বিদ্যালয়। 
কুমিল্লা জেলার বৃহত্তর দাউদকান্দির শিক্ষানুরাগী বেলায়েত হোসেন সরকার ১৯৭৬ সালে প্রতিষ্ঠা করেন বাতাকান্দি সরকার সাহেব আলি আবুল হোসেন মেমোরিয়াল উচ্চ বিদ্যালয়। বাতাকান্দি সরকার সাহেব আলি আবুল হোসেন মেমোরিয়াল উচ্চ বিদ্যালয়ের সংক্ষিপ্ত নামই বাতাকান্দি উচ্চ বিদ্যালয়। মরহুম বেলায়েত হোসেন তাঁর পিতা সরকার সাহেব আলি এবং বড় ভাই আবুল হোসেন এর নামে প্রতিষ্ঠা করেন বিদ্যালয়টি। তিনশত আঠার শতকের উপর সুবিশাল মাঠ এবং গাছ গাছালি দ্বারা আচ্ছাদিত এই বিদ্যালয়টি। 
বিদ্যালয়ের তিনটি বিল্ডিং, ওয়াসব্লক, দুটি টিনশীড ঘর আছে। স্কুল লাইব্রেরি, বিজ্ঞানাগার, ম্যাথ ক্লাব ও স্কাউট কাব আছে। আছে কম্পিউটার ল্যাব এবং মুজিব কর্ণার। 
বর্তমানে (২০২০) প্রায় ১৬০০ (ষোলশত) ছাত্র/ছাত্রী আছে। বর্তমানে (২০২০) আঠারজন শিক্ষক বিদ্যালয়ে কর্মরত আছেন। প্রতিবছর বোর্ড পাশের হারের চেয়ে বেশি এস এস সি এবং জেএসসি পাশ করে।
বিশ্ব হিজাব দিবস

বিশ্ব হিজাব দিবস ২০১৩ সালে নাজমা খান কর্তৃক প্রতিষ্ঠিত একটি বার্ষিক কার্যক্রম। কার্যক্রমটি প্রতিবছর ১লা ফেব্রুয়ারি বিশ্বব্যাপী ১৪০টি দেশে অনুষ্ঠিত হয়। এটি চালু করার উদ্দেশ্য হলো, সমস্ত ধর্ম এবং স্তরের নারীদের হিজাব পরিধান এবং অভিজ্ঞতা অর্জনে উৎসাহিত করা। কার্যক্রমটির আয়োজকেরা এটিকে অমুসলিম নারীদের হিজাবের অভিজ্ঞতা অর্জনের একটি বিশেষ সুযোগ হিসাবে বর্ণনা করেন।
২০১৩ সালের ফেব্রুয়ারিতে মরিয়ম নামাজি বিশ্ব হিজাব দিবসকে বিশ্ব মহিলা যৌনাঙ্গহানি দিবস বা বিশ্ব বাল্য বিবাহ দিবসের সাথে তুলনা করে সমালোচনা করেছিলেন। সেদিন বিবিসির এক প্রতিবেদনে তাকে উদ্ধৃত করা হয়েছিল:
ইরানের মহিলা ফুটবল দলের হিজাব সম্পর্কে তিনি একটি ব্লগ পোস্টে এই দাবী করেছিলেন যে:
"গত কয়েক দশক ধরে 'অনুচিত' পর্দার অভিযোগে কয়েক মিলিয়ন নারী ও মেয়েকে হয়রান করা হয়েছে, জরিমানা করা হয়েছে, ভয় দেখানো হয়েছে এবং গ্রেপ্তার করা হয়েছে।"
"ইরানের আকাশসীমা ত্যাগ করা মাত্রই দেখা যায় ওড়না সরিয়ে ফেলা হচ্ছে; যে ব্যক্তি কখনো ইরান বিমান ফ্লাইটে ভ্রমণ করেছেন তিনি আমার এই কথাটির সত্যায়ন করতে পারবেন।"
"এবং যে কেউ ইরান সম্পর্কে কিছু জানে, সে বাধ্যতামূলক পর্দা এবং যৌন বর্ণবাদ বিরোধী যে দীর্ঘ ও কঠোর সংগ্রাম হয়েছিল তা জানে।"
২০১৪ সালে মরিয়াম নামাজি ওড়না প্রত্যাখ্যান এবং প্রতিরোধকারী মহিলাদের প্রতি একাত্মতার আহ্বান জানিয়েছিলেন।
২০১৫ সালের ডিসেম্বরে "ওয়াশিংটন পোস্ট" আশরা নোমানী এবং হালা আরাফার একটি মতামত প্রকাশ করেছিল, "মুসলিম মহিলা হিসাবে আমরা আপনাকে আন্তঃসংহতির নামে হিজাব না পরতে বলি"। তারা দাবী করেছিল যে, এই কার্যক্রমটি "বিভ্রান্তিমূলক ব্যাখ্যা" ছড়িয়ে দেয় যে হিজাব সর্বদা স্বেচ্ছায় পরা হয় এবং "হিজাব" এর সঠিক অর্থ মাথার ওড়না।
২০১৭ সালে প্রকাশিত তার নিজস্ব মতামতে মাজিদ নওয়াজ আগের নোমানী ও আরাফার বক্তব্যটির উল্লেখ করেছিলেন এবং এই কার্যক্রমটিকে "অতীতের চেয়েও খারাপ" হিসাবে বর্ণনা করেছিলেন, এমনকি তিনি নামটি পরিবর্তন করে "হিজাব ইজ এ চয়েস ডে" করার পরামর্শ দিয়েছিলেন।
২০১৮ সালে কানাডার মানবাধিকার প্রচারকারী ইয়াসমিন মোহাম্মদ হিজাব অপসারণে সামাজিক ভৎসনা এবং রাষ্ট্রকে অস্বীকারকারী মহিলাদের উদযাপনের পাল্টা প্রতিক্রিয়া হিসাবে একটি #নোহিজাবডে প্রচার শুরু করেছিলেন। তিনি বলেছিলেন: "নো হিজাব ডে" হলো হিজাব থেকে মুক্ত হতে চান এমন বিশ্বব্যাপী সাহসী মহিলাদের সমর্থন করার দিন। যে মহিলারা নিজেরাই সিদ্ধান্ত নিতে চান যে তাদের মাথায় কী পরবেন বা কী পরবেন না। যেসব মহিলারা হিজাব অপসারণের জন্য বা রূঢ় পরিবার এবং সমাজ, এমনকি নারীবিদ্বেষী সরকারের বিরুদ্ধে লড়াই করে যারা তাদের বন্দী করে রাখে, অপব্যবহার করে এবং হত্যাও করে।
নাজিরেশা মসজিদ

নাজিরেশা মসজিদ () আলবেনিয়ার একটি সাংস্কৃতিক স্মৃতিস্তম্ভ, এটি এলবাসানে অবস্থিত। মসজিদটি ১৫৯৯ সালে একজন নাজিরেশা (নাজির বা মন্ত্রীর কন্যা) দ্বারা নির্মাণ করা হয়েছিল। ১৯২০ সালে ভূমিকম্পের ফলে আংশিকভাবে ক্ষতিগ্রস্ত হওয়ার পরে (এর মিনার বারান্দা এবং এর সাধারণ আলবেনীয় ছাদটি ধ্বংস হয়েছিলো) ১৯৪৮ সালে এটি একটি সাংস্কৃতিক স্মৃতিসৌধ হিসেবে ঘোষণা করা হয়েছিলো।
কেন রিকার্ডস

কেনেথ রয় রিকার্ডস (; জন্ম: ২২ আগস্ট, ১৯২৩ - মৃত্যু: ২১ আগস্ট, ১৯৯৫) কিংস্টনের রলিংটন টাউন এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৪৮ থেকে ১৯৫১ সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা ও ইংরেজ কাউন্টি ক্রিকেটে এসেক্স দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে লেগ ব্রেক বোলিংয়ে পারদর্শী ছিলেন কেন রিকার্ডস।
১৯৪৬ সাল থেকে ১৯৫৮ সাল পর্যন্ত কেন রিচার্ডসের প্রথম-শ্রেণীর খেলোয়াড়ী জীবন চলমান ছিল।
খেলোয়াড়ী জীবনের এক পর্যায়ে ইংল্যান্ডে পেশাদারী লীগে অংশ নেন। সেখানে তিনি দুইটি প্রথম-শ্রেণীর খেলায় অংশগ্রহণের সুযোগ পান। ১৯৫২ সালে কিংস্টন-আপোন-টেমসে ইংরেজ একাদশের বিপক্ষে কমনওয়েথ একাদশের সদস্যরূপে ৬৯ ও অপরাজিত ২৬ রান সংগ্রহ করেন। এরপর, ১৯৫৩ সালে আঘাতে জর্জরিত এসেক্স দলের বিপক্ষে একই দলের সদস্য হিসেবে খেলেন। কেন রিচার্ডস ১২ ও ১৩ রান করেন। তবে, সফরকারী দলের পক্ষে ক্লাইড ওয়ালকট ১১৫ রান তুললেও এসেক্স জয় পেয়েছিল।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন কেন রিচার্ডস। ২৭ মার্চ, ১৯৪৮ তারিখে কিংস্টনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ৩১ ডিসেম্বর, ১৯৫১ তারিখে মেলবোর্নে স্বাগতিক অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।
১৯৪৭-৪৮ মৌসুমে গাবি অ্যালেনের নেতৃত্বে এমসিসি দল ক্যারিবীয় দ্বীপপুঞ্জ গমনে আসে। জ্যামাইকার বিপক্ষে সফররত দলটি প্রস্তুতিমূলক খেলায় অংশ নেয়। অপরাজিত ১১২ রানের ইনিংস খেলে তিনি দল নির্বাচকমণ্ডলীর দৃষ্টি আকর্ষণে সক্ষম হন। ফলশ্রুতিতে সিরিজের পঞ্চম টেস্টে অংশগ্রহণের সুযোগ পান। ১৯৪৮-৪৯ মৌসুমে ভারত সফরে যাবার শেষ মুহুর্তে তাকে দলে যুক্ত করা হয়। কিন্তু, টাইফয়েড জ্বরে আক্রান্ত হবার ফলে কোন টেস্টেই তাকে রাখা হয়নি। তাসত্ত্বেও এ সফরে ৩৩.৬৭ গড়ে ৩৩০ রান তুলেছিলেন। তন্মধ্যে, পুনায় পশ্চিম অঞ্চলের বিপক্ষে ৯৯ রান তুলে রান আউটের শিকার হন।
১৯৫০ সালে ইংল্যান্ড গমনের সুযোগ পাননি। মার্চ, ১৯৫১ সালে কিংস্টনে ব্রিটিশ গায়ানার বিপক্ষে ব্যক্তিগত সর্বোচ্চ ১৯৫ রান তুলতে সক্ষম হন। এরফলে, পরবর্তী শীতকালে অস্ট্রেলিয়া গমনে দলে অন্তর্ভুক্ত হন তিনি। এবারও তিনি নিরাশ করেন। সব মিলিয়ে ২০.৪১ গড়ে ২৪৫ রান তুলেছিলেন। সিরিজের চতুর্থ টেস্টে খেলেন। ঐ সিরিজে তার দল অস্ট্রেলিয়ার কাছে ৪-১ ব্যবধানে পরাজিত হয়েছিল।
জ্যামাইকায় জনমত গড়ে ওঠায় ১৯৫৩-৫৪ মৌসুমে সফরকারী ইংল্যান্ডের বিপক্ষে খেলার জন্যে তাকে ওয়েস্ট ইন্ডিজ দলে ফিরিয়ে আনা হয়। দ্বীপের পক্ষে প্রথম খেলায় লেন হাটনের দলের বিপক্ষে ৭৫ ও ৩৫ এবং দ্বিতীয় খেলায় ০ ও ১ রান করলে ওয়েস্ট ইন্ডিজের দল নির্বাচকমণ্ডলী থেকে উপেক্ষিত হন।
সর্বমোট দুই টেস্টে ৩৪.৬৭ গড়ে ১০৪ রান করেন। অন্যদিকে, সবগুলো প্রথম-শ্রেণীর ক্রিকেটে অংশ নিয়ে ৩৮.৯৬ গড়ে ২০৬৫ রান তুলেন। আক্রমণধর্মী ডানহাতি ব্যাটসম্যানের ভূমিকায় অবতীর্ণ হয়েছিলেন কেন রিচার্ডস। তবে, ওয়েস্ট ইন্ডিজ দলের মাঝারিসারিতে থ্রি ডব্লিউজের উপস্থিতির কারণে তিনি টেস্টে খুবই সীমিত পর্যায়ে অংশগ্রহণের সুযোগ লাভ করেছিলেন।
২১ আগস্ট, ১৯৯৫ তারিখে ৭১ বছর বয়সে জ্যামাইকার কিংস্টন এলাকায় কেন রিচার্ডসের দেহাবসান ঘটে। নিজস্ব ৭২তম জন্মদিনের একদিন পূর্বে তার মৃত্যু হয়।
ইবন আল-সারি আল-জাজ্জাজ

আবু ইসহাক ইব্রাহিম ইবন মুহাম্মাদ ইবন আল-সারি আল-জাজ্জাজ ছিলেন বসরার একজন ব্যাকরণবিদ, ভাষাবিজ্ঞান ও ধর্মতত্ত্বে পণ্ডিত এবং আব্বাসি রাজদরবারের অন্যতম সদস্য। তার রচিত উল্লেখযোগ্য গ্রন্থসমূহ হল "কিতাব মা ফাসারাহু মিন জামি আন-নুক্ত", "কিতাব মানি আল-কুরআন" ও "কিতাব আল-ইশতিকাক"। তিনি ৯২২ সালে বাগদাদে মৃত্যুবরণ করেন।
আবু ইসহাক ইব্রাহিম ইবন মুহাম্মাদ ইবন আল-সারি আল-জাজ্জাজ কাঁচ চূর্ণক হিসেবে কাজ করতেন। এরপর তিনি বসরা শাখার আল-মুবাররাদ এবং কুফা শাখার থা'লাবের অধীনে ভাষাতত্ত্ব নিয়ে পড়াশোনা করেন। তারা দুজনেই সে সময়ের অন্যতম সেরা ব্যাকরণবিদ ছিলেন। তার শ্রেণির সেরা শিক্ষার্থী ছিলেন এবং আল-মুবাররাদকে বিভিন্ন বিষয়ে পরামর্শ দিতেন। তিনি বসরার ব্যাকরণবিদ আবু ফাহদের সাথে সিবাওয়াইহের "আল-কিতাব" গ্রন্থ অধ্যয়ন করেন।
আল-জাজ্জাজ উজির উবায়েদ আল্লাহ ইবন সুলায়মান ইবন ওয়াহাবের পুত্র আল-কাসিম ইবন উবায়েদ আল্লাহের শিক্ষক হিসেবে আব্বাসি রাজদরবারে প্রবেশ করেন। পরে তিনি খলিফা আল-মু'তাদিদের পুত্রদেরও শিক্ষকতা করেন।
খলিফা আল-মু'তাদিদ উজির আল-কাসিমকে মাহবারাহ্‌ আল-নাদিমের "কম্পোডিয়াম অব স্পিচ"-এর ব্যাখাকরণের নির্দেশ দেন। থা'লাব জ্ঞানের স্বল্পতা ও আল-মুবাররাদ বার্ধ্যকের কারণে এই প্রকল্পে কাজের জন্য অস্বীকৃতি জানান। আল-মুবাররাদ তার বন্ধ ও আত্মীয় আল-জাজ্জাজকে এই কাজটি করার প্রস্তাব দেন। জাজ্জাজ তার সক্ষমতা প্রদর্শনের জন্য পরীক্ষণমূলক দুটি অনুচ্ছেদের কাজ করার সুযোগ পান। গবেষণার কাজে তিনি থা'লাব, আল-সুক্কারি ও অন্যান্যদের ভাষা সম্পর্কিত বইয়ের সাহায্য নেন। তার শ্রুতিলেখক হিসেবে তাকে সাহায্য করেন ছোট আল-তিরমিদহি। দুটি অনুচ্ছেদের কাজ খলিফা আল-মু'তাদিদকে মুগ্ধ করে এবং তিনি আল-জাজ্জাজকে সম্পূর্ণ কাজের জন্য তিনশত স্বর্ণ দিনার প্রদান করেন। সম্পূর্ণ পাণ্ডুলিপি আল-মু'তাদিদের রাজগ্রন্থাগারে সংরক্ষিত হয় এবং অন্যান্য গ্রন্থাগারে কোন অনুলিপি রাখা নিষিদ্ধ করা হয়। খলিফার অনুগ্রহ লাভের পর তিনি তিনজন কর্মকর্তা তথা রাজ প্রতিনিধি, জুরি ও পণ্ডিতের কাজের জন্য রাজকীয় পেশসন হিসেবে তিনশত স্বর্ণমুদ্রা পান।
আল-জাজ্জাজের শিষ্যদের মধ্যে রয়েছেন ব্যাকরণবিদ আবু আলি আল-ফারিসি, "জুমাল ফি ন-নাউহি"র লেখক আবু আল-কাসিম আব্দ আর-রহমান ইবন আল-সাররাজ ও আলি আল-মারাগহি।
আল-জাজ্জাজ আল-খায়াতের সাথে যুক্তিতর্কে জড়ান। আল-খায়াত ছিলেন সমরকন্দের একজন ব্যকরণবিদ, যার সাথে আল-জাজ্জাজের পরিচয় হয়েছিল বাগদাদে।
আল-জাজ্জাজ ৯২২ খ্রিষ্টাব্দের ১৩ই অক্টোবর (১৮ বা ১৯ জমাদিউস সানি ৩১০ হিজরি), অন্যান্য সূত্র অনুসারে ৯২৪ বা ৯২৮ খ্রিষ্টাব্দ (৩১১ বা ৩১৬ হিজরি) আশি বছর বয়সে মৃত্যুবরণ করেন।
অট্ঠকথাচার্য মহানাম

অট্ঠকথাচার্য মহানাম বৌদ্ধ ইতিহাসে তার অনন্য সাহিত্যের জন্য অমর হয়ে আছেন। বৌদ্ধ ইতিহাসে মহানাম ধারী ব্যক্তি কয়েকজন রয়েছেন যারা বৌদ্ধ ধর্মকে বিশেষভাবে সম্প্রসারিত করেছে।
বৌদ্ধ ঐতিহাসিক গ্রন্থে অট্ঠকথাচার্য মহানামকে সিংহলী আচার্য হিসেবে অভিহিত করা হয়েছে। অর্থাৎ সিংহলীই তার জন্মস্থান। তাঁর রচিত সদ্ধম্মপ্পকাসিনীর শেষকথা অংশে উল্লেখ আছে যে, তিনি গ্রন্থটি সিংহলে রচনা করেছিলেন।
সাদা মসজিদ, বেরাত

সাদা মসজিদ বা শ্বেত মসজিদ (), যা সুলতান বায়েজিদ দ্বিতীয় মসজিদ নামেও পরিচিত, হলো আলবেনিয়ার বেরাত দুর্গের একটি ধ্বংসপ্রাপ্ত মসজিদ। ছোট, মোটামুটি বর্গাকার মসজিদের এখনও প্রায় এক মিটার উঁচু ভিত্তি দেয়াল এবং মিনারেটটির গোড়া, যা দুই মিটারেরও বেশি উঁচু। এটি ১৪১৭ সালে সাদা বেলেপাথর দিয়ে নির্মিত হয়েছিল এবং ১৯ শতকে উসমানীয় সাম্রাজ্যের তানজিমাত সংস্কারের বিরুদ্ধে স্থানীয় বিদ্রোহের পর কোনও এক সময় ধ্বংস হয়েছিল।
শ্বেত মসজিদটি ১৪১৭ সালে উসমানীয় সুলতান বায়েজিদ দ্বিতীয়ের শাসনামলে নির্মিত হয়েছিল। এটি বেরাতের সবচেয়ে প্রাচীন মসজিদগুলির মধ্যে একটি ছিল। মসজিদটি একটি ছোট, মোটামুটি বর্গাকার কাঠামো ছিল, যার প্রতিটি পাশে প্রায় ১২ মিটার (৩৯ ফুট)। এটি সাদা বেলেপাথর দিয়ে নির্মিত হয়েছিল এবং একটি মিনারেট ছিল।
১৯ শতকে উসমানীয় সাম্রাজ্যের তানজিমাত সংস্কারের বিরুদ্ধে স্থানীয় বিদ্রোহের পর মসজিদটি ধ্বংস হয়েছিল। বিদ্রোহীদের দ্বারা মসজিদটিতে আগুন লাগানো হয়েছিল এবং এটি সম্পূর্ণরূপে ধ্বংস হয়ে যায়।
আজ, শ্বেত মসজিদটি একটি ধ্বংসাবশেষ। মসজিদের ভিত্তি দেয়াল এখনও দাঁড়িয়ে আছে, তবে ছাদ, দেয়াল এবং মিনারেট সবই ধ্বংস হয়ে গেছে। মসজিদটি বেরাতের একটি জনপ্রিয় পর্যটন আকর্ষণ।
২০১৮ সালে, আলবেনিয়ান সরকার শ্বেত মসজিদটি সংস্কারের জন্য একটি প্রকল্প শুরু করে। প্রকল্পের লক্ষ্য ছিল মসজিদটিকে তার ঐতিহাসিক চেহারা ফিরিয়ে দেওয়া। প্রকল্পটি ২০২২ সালে শেষ হয়েছিল এবং সংস্কারকৃত মসজিদটি এখন জনসাধারণের জন্য উন্মুক্ত।
টেলেলকা মসজিদ

টেলেলকা মসজিদ () বা ইব্রাহিম পাশা মসজিদ হলো বেরাত, আলবেনিয়ার একটি ঐতিহাসিক উসমানীয় মসজিদ।
এনভার হোক্সার কমিউনিস্ট একনায়কতন্ত্রের সময়, ইব্রাহিম পাশা মসজিদটির মিনারটি ধ্বংস করে দেওয়া হয় এবং ভবনটি একটি কাঠের কারখানায় পরিণত করা হয়। এটি সীসা মসজিদ এবং রাজা মসজিদের ঠিক মাঝখানে অবস্থিত।
মসজিদটি এখনও কাঠের কারখানা হিসাবে ব্যবহৃত হয়। যে ব্যক্তি এটি ব্যবহার করেছিল তাকে আলবেনিয়ার মুসলিম সম্প্রদায়ের (কেএমএসএইচ) এর অন্তর্ভুক্ত মুফতিয়াতে থেকে ভাড়া দেওয়া হয়েছিল।
বীড জেলা

বীড জেলা ভারতের মহারাষ্ট্র রাজ্যের একটি প্রশাসনিক জেলা। জেলা সদর বীড শহরে অবস্থিত। জেলাটির আয়তন ১০,২৯৩ বর্গকিলোমিটার এবং এর জনসংখ্যা ২,৫৫৫,০৯৯ জন যার মধ্যে ১৭.৯১% শহরে বসবাস করেন(২০১১ অনুযায়ী)।.
বীড জেলার সাথে জড়িয়ে রয়েছে বহু শাসক ও রাজত্বের দীর্ঘ ইতিহাস। প্রাচীন যুগে এই শহরটিকে "চম্পাবতী নগরী" নামে ডাকা হত। বীড শহরের বুকে প্রবেশ তোরণ (স্থানীয় ভাষায় ভেস নামে পরিচিত এবং সুরক্ষা প্রাচীরের আকারে বহু ঐতিহাসিক নিদর্শন ছড়িয়ে রয়েছে। উনিশ শতক অবধি মারাথ্বাড়ার এই অংশটি নিজাম রাজতন্ত্রের অধীনে ছিল, তবে পরে ভারতীয় স্বাধীনতা সংগ্রামীদের এবং নিজাম সৈন্যদের মধ্যে যুদ্ধের মাধ্যমে জেলাটি পরবর্তীকালে ভারতীয় প্রজাতন্ত্রের অন্তর্ভুক্ত হয়।
বীডের প্রধান অর্থনৈতিক ভিত্তি হল কৃষি এবং এই কৃষিকাজ বহুলাংশে মৌসুমি বৃষ্টিপাতের ওপর নির্ভর করে। শুষ্ক মরশুমে বীড থেকে প্রচুর পরিযায়ী শ্রমিক মহারাষ্ট্রের অন্যত্র আখ তোলার কাজের জন্যে যান।
জেলাটি ১১টি তালুক বা মহকুমায় বিভক্ত; এইগুলি হল -
২০১১ সালের জনগণনা অনুসারে বীড জেলার জনসংখ্যা ২,৫৮৫,০৪৯ জন, প্রায় কুয়েত বা মার্কিন যুক্তরাষ্ট্রের নেভাদা রাজ্যের সমান। জনসংখ্যার বিচারে বীড ভারতের ৬৪০টি জেলার মধ্যে ১৬০ তম স্থানে অবস্থান করে। জেলাটির জনসংখ্যার ঘনত্ব প্রতি বর্গকিলোমিটারে ২৪২ জন (৬৩০ জন/ বর্গ মাইল)। ২০০১ থেকে ২০১১ এর দশকে জনসংখ্যার বৃদ্ধির হার ছিল ১৯.৬৫%। বিডে প্রতি ১০০০ জন পুরুষে ৯১২ জন স্ত্রীলোক রয়েছেন।
ভারতের ২০১১ সালের জনগণনার তথ্য অনুযায়ী, জেলার ৮৩.৩৮% মানুষ মারাঠি ভাষায়, ৮.২% মানুষ উর্দু ভাষায় এবং ০.৪৮% মানুষ তেলুগু তাদের প্রথম ভাষা হিসাবে ব্যবহার করেন।
ওয়ালী আহমেদ

ডা. ওয়ালী আহমেদ (মৃত্যু: ২২ অক্টোবর ১৯৯৪) বাংলাদেশের কুমিল্লা জেলার রাজনীতিবিদ, মুক্তিযুদ্ধের সংগঠক ও কুমিল্লা-১০ আসনের সাবেক সংসদ সদস্য।
ওয়ালি আহমেদ কুমিল্লা জেলার মুরাদনগরে জন্মগ্রহণ করেন।
ওয়ালি আহমেদ তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের মনোনয়ন নিয়ে কুমিল্লা-১০ আসন থেকে সংসদ সদস্য নির্বাচিত হয়েছিলেন।
তার স্ত্রী ফরিদা আক্তার। এই দম্পতীর ৭ ছেলে। যথাক্রমে - ঢাকা উইলস লিটল ফ্লাওয়ার স্কুল এন্ড কলেজের সাবেক অধ্যক্ষ মো: শাহ আলম, কুমিল্লা উত্তর জেলার আওয়ামীলীগের সভাপতি মু, রুহুল আমিন, পানি উন্নয়ন বোর্ডের ডেপুটি ডিরেকটর (অব:) মো: সফিকুল আলম, অষ্ট্রেলিয়া মিডিয়া এন্ড প্রেসের সভাপতি মো: রহমত উল্লাহ, মো: ফয়েজ উল্লা, আমেরিকা প্রবাসী ডা: নরুন্নবী, মো: নূরে আলম ও মো: সামছুল আলম।
ওয়ালী আহমেদ ২২ অক্টোবর ১৯৯৪ সালে মৃত্যুবরণ করেছেন।
রফিকুল হোসেন

ডাঃ রফিকুল হোসেন (-১০ ফেব্রুয়ারি ২০১৬)বাংলাদেশের কুমিল্লা জেলার রাজনীতিবিদ, চিকিৎসক ও কুমিল্লা-১০ আসনের সাবেক সংসদ সদস্য।
রফিকুল হোসেনের জন্ম সালে কুমিল্লা জেলার লাকসামের ডুরিয়া বিষ্ণপুর গ্রামে।
ডাঃ রফিকুল হোসেন চিকিৎসক ও লাকসাম উপজেলা জাতীয় পার্টির সাবেক সভাপতি। তিনি কুমিল্লার লাকসাম মমতাময়ী হাসপাতালের চেয়ারম্যান ছিলেন। তিনি ১৯৮৬ সালের তৃতীয় জাতীয় সংসদ নির্বাচনে জাতীয় পার্টির মনোনয়ন নিয়ে কুমিল্লা-১০ আসন থেকে সংসদ সদস্য নির্বাচিত হয়েছিলেন।
রফিকুল হোসেন ১০ ফেব্রুয়ারি ২০১৬ সালে ঢাকা ল্যাব এইড হাসপাতালে চিকিৎসাধীন অবস্থায় মৃত্যুবরণ করেন।
রঙ মিলান্তি

<nowiki> </nowiki>রং মিলান্তি কৌশিক গাঙ্গুলি পরিচালিত ২০১১ সালের বাংলা চলচ্চিত্র। 
আছে, চার ছেলে ও এক মেয়ে।সব খুব ভাল বন্ধু, কিন্তু মেয়ে চায়, তাদের কোনো একটি বেছে নিতে হিসাবে একটি বিশেষ বন্ধু কে হতে পারে, তার জীবন সঙ্গী পরে। তার বড় বোন ছিল, সঙ্গে একটি যুদ্ধ তার স্বামী এবং তাকে ছেড়ে মেয়ে গিয়েছিলাম, তার স্বামী এবং সাহায্যের জন্য জিজ্ঞাসা।তিনি বোঝায়, তার একজন ডাক্তার, যিনি তার সাহায্য করতে পারেন. ডাক্তার হয়, কেউ কিন্তু নিজেকে শুধুমাত্র ছদ্মবেশে. তিনি সাহায্য করার জন্য তার জিজ্ঞাসা, পরীক্ষা তার বন্ধুদের মধ্যে বিভিন্ন পরিস্থিতিতে কীভাবে তারা প্রতিক্রিয়া. উপর ভিত্তি করে, তিনি যে খেলার জন্য কার্ডের একটি খেলা, যেখানে সে আছে, তাদের চিহ্নিত করতে. যে ব্যক্তি পায় সর্বোচ্চ পয়েন্ট মধ্যে সমস্ত চক্রের বিজয়ী হতে হবে এবং সে বিয়ে করতে পারেন যে ব্যক্তির. তিনি একমত এবং শেয়ার একই তার বোনের সাথে‌ তিনি বাজানো শুরু হয় খেলা, কিন্তু আবিষ্কার করেন যে শেষে যদি সে খেলে, একটি অতিরিক্ত অতিরিক্ত বৃত্তাকার ফলাফল পরিবর্তন করা হয়।তিনি রাগ পায় ডাক্তারের সঙ্গে এবং সে ব্যক্তি, যাকে সে ভালবাসে এবং সবচেয়ে বুঝতে পারবেন যে, আমরা পেতে পারে না, প্রত্যেক ভাল পুণ্য একই ব্যক্তি. মানুষ পৃথক যাই হোক না কেন, ভাল জিনিস আমরা ভিতরে পেতে আমাদের দয়িত মানুষ, আমরা এটি দিয়ে খুশি করা। তার বোন বুঝতে পারবেন, এছাড়াও একই, এবং ফিরে আসে তার স্বামী।
সীসা মসজিদ, বেরাত

সীসা মসজিদ (, ), বা ইজগুর্লি মসজিদ হলো ১৬ তম শতাব্দীর একটি ঐতিহাসিক মসজিদ। মসজিদটি দক্ষিণ-মধ্য আলবেনিয়ার বেরাত শহরে অবস্থিত।
এর নামটি এর গোলকের আকারের গম্বুজগুলির সীসা আবরণ থেকে আসে। এটি স্থানীয় সামন্ত আহমেত বেজ উজগুরলিউ দ্বারা ১৫৫৩ এবং ১৫৫৪ সালে নির্মিত এবং বর্তমানে এটি আলবেনিয়ার একটি সাংস্কৃতিক স্মৃতিস্তম্ভ।
মেঘালয়ে কোভিড-১৯ এর বৈশ্বিক মহামারি

২০২০ সালের ১৪ মে পর্যন্ত মেঘালয়ে মোট ঘটনার সংখ্যা ১৩টি। এটির মধ্যে ২টি সক্রিয় ঘটনা রয়েছে, ১০ জন আ্ররোগ্যলাভ করেছে এবং ১ জনের মৃত্যু হয়েছে।
২০১৯–২০ স্কটিশ প্রিমিয়ারশিপ

২০১৯–২০ স্কটিশ প্রিমিয়ারশিপ (বিজ্ঞাপনী পৃষ্ঠপোষকতার কারণে লাডব্রোকস প্রিমিয়ারশিপ নামেও পরিচিত) স্কটিশ প্রিমিয়ারশিপের অধীনে স্কটিশ ফুটবল প্রতিযোগিতা ছিল। এটি স্কটিশ প্রিমিয়ারশিপ নামের অধীনে ৭ম এবং স্কটিশ শীর্ষ স্তরের লীগের ১২৩তম মৌসুম ছিল। এই মৌসুমটি ২০১৯ সালের ৩রা আগস্ট তারিখে শুরু এবং ২০২০ সালের ১৮ই মে তারিখে শেষ হয়েছে। সেল্টিক এই লীগের পূর্ববর্তী চ্যাম্পিয়ন ছিল। এই মৌসুমে রস কাউন্টি ২০১৮–১৯ স্কটিশ চ্যাম্পিয়নশিপ হতে যোগদান করেছিল এবং ডান্ডি ২০১৯–২০ স্কটিশ চ্যাম্পিয়নশিপে অবনমিত হয়েছিল।
২০২০ সালের ১৩ই মার্চ তারিখে, করোনাভাইরাসের বৈশ্বিক মহামারীর কারণে স্কটিশ পেশাদার ফুটবল লীগ অনির্দিষ্টকালের জন্য স্থগিত করা হয়েছিল। ২০২০ সালের ১৮ই মে তারিখে এক ঘোষণায় জানানো হয় যে, স্কটিশ পেশাদার ফুটবল লীগের ২০১৯–২০ মৌসুম আর শুরু হবে না এবং একই দিনে, প্রতি ম্যাচে গড় পয়েন্টের ভিত্তিতে এই মৌসুমের চূড়ান্ত পয়েন্ট টেবিল ঘোষণা করা হয়; যার ফলে সেল্টিক টানা ৭ম বারের মতো স্কটিশ প্রিমিয়ারশিপ এবং ৫১ বারের মতো স্কটল্যান্ডের শীর্ষ স্তরের শিরোপা জয়লাভ করেছে। অন্যদিকে, ১২তম স্থান অথা সর্বশেষ স্থান অধিকার করায় হার্ট অফ মিডলোদিয়ান ২০২০–২১ স্কটিশ চ্যাম্পিয়নশিপে অবনমিত হয়েছে।
গড়ে প্রতি ম্যাচে অর্জিত পয়েন্টের এই মৌসুমের লীগের টেবিলের চূড়ান্ত অবস্থান নির্ধারণ করা হয়েছে। সমতার ভঙ্গের ক্ষেত্রে, হেড-টু-হেড ফলাফলের ভিত্তিতে অবস্থান নির্ধারণ করা হয়েছে (যদি উক্ত দুই দলের মধ্যে খেলা অনুষ্ঠিত হয়ে থাকে)।
স্কটিশ প্রিমিয়ারশিপ

স্কটিশ প্রিমিয়ারশিপ (; এছাড়াও বিজ্ঞাপনী পৃষ্ঠপোষকজনিত কারণে লাডব্রোকস প্রিমিয়ারশিপ নামে পরিচিত) হচ্ছে পুরুষদের ফুটবল ক্লাবগুলোর মধ্যে আয়োজিত একটি স্কটিশ পেশাদার লিগ। এই লিগটি স্কটিশ ফুটবল লিগ পদ্ধতির শীর্ষস্তরের ফুটবল প্রতিযোগিতা। স্কটিশ প্রিমিয়ার লিগ এবং স্কটিশ ফুটবল লিগের একত্রীকরণের মাধ্যমে এসপিএফএল গঠনের পরে, ২০১৩ সালের জুলাই মাসে স্কটিশ প্রিমিয়ারশিপ প্রতিষ্ঠিত হয়েছিল।
স্কটিশ প্রিমিয়ারশিপে সর্বমোট ১২টি ক্লাব প্রতিযোগিতা করে, যারা প্রতিটি মৌসুমে ক্লাব একে অপরের সাথে দুইটি করে ম্যাচ খেলে; যার মধ্যে একটি হচ্ছে হোম ম্যাচ এবং অন্যটি হচ্ছে অ্যাওয়ে ম্যাচ। প্রতিটি মৌসুমের শেষে, পয়েন্ট টেবিলের সর্বশেষ ক্লাবটি স্বয়ংক্রিয়ভাবে স্কটিশ ফুটবল লিগ পদ্ধতির দ্বিতীয় স্তরে অবনমিত হয়। একই সাথে, স্কটিশ চ্যাম্পিয়নশিপের চ্যাম্পিয়ন দল স্বয়ংক্রিয়ভাবে স্কটিশ প্রিমিয়ারশিপে উন্নীত হয়।
সৌরীন্দ্রমোহন মুখোপাধ্যায়

সৌরীন্দ্রমোহন মুখোপাধ্যায় (৯ জানুয়ারি ১৮৮৪ – ১৯ মে ১৯৬৬) একজন খ্যাতনামা সাহিত্যিক, অনুবাদক ও আইনজীবী ছিলেন।
সৌরীন্দ্রমোহন মুখোপাধ্যায়ের জন্ম পশ্চিমবঙ্গের উত্তর ২৪ পরগণা জেলার ব্যারাকপুর মহকুমার ইছাপুরে। পিতার নাম হরিদাস মুখোপাধ্যায়। পিতামহ কৃষ্ণসখা হাই কোর্টের উকিল এবং জনপ্রিয় শৌখিন নট ও নাট্যকার নগেন্দ্রনাথ বন্দ্যোপাধ্যায় তার মাতামহ ছিলেন। রামায়ণ অনুবাদক কবি কৃত্তিবাস ওঝা ছিলেন এঁদের পূর্বপুরুষ। ১৮৯৯ খ্রিস্টাব্দে তিনি ভবানীপুরের সাউথ সুবারবন স্কুল থেকে এন্ট্রান্স, ভাগলপুরের তেজনারায়ণ জুবিলি কলেজ থেকে ১৯০১ খ্রিস্টাব্দে এফ. এ, ১৯০৪ খ্রিস্টাব্দে জেনারেল অ্যাসেব্লিজ ইনস্টিটিউশন থেকে বি. এ পাশ করেন। ১৯১১ খ্রিস্টাব্দে আইন পরীক্ষায় উত্তীর্ণ হন।
আইন পরীক্ষায় উত্তীর্ণ হওয়ার পর কলকাতার পুলিশ কোর্টে ওকালতি শুরু করেন।
তিনি পেশায় আইনজীবী হলেও নেশায় ছিলেন সাহিত্য-শিল্পকর্মী। চোদ্দ বৎসর বয়সে এন্ট্রান্সে পড়ার সময়ই তার 'ছেলেবেলাকার কথা' গল্পটি 'কমলা' পত্রিকায় প্রকাশিত হয়। ১৯০১ খ্রিস্টাব্দ থেকে সাহিত্য জগতে তার ঘনিষ্ঠতা। সতীর্থ , উপেন্দ্রনাথ গঙ্গোপাধ্যায় প্রভৃতির সহযোগিতায় ভবানীপুরে ' সাহিত্য সেবক সমিতি' প্রতিষ্ঠা করে 'তরণী' নামে এক হাতে লেখা পত্রিকার সম্পাদনা করেন। এই সময়ে ছোটদের মাসিক পত্রিকা 'মুকুল' -এ তার কয়েকটি ছোটগল্প প্রকাশিত হয়। ১৯০২ খ্রিস্টাব্দে সাহিত্য প্রতিযোগিতায় অংশ নিয়ে 'কুন্তলীন পুরস্কার' লাভ করেন। ১৯০৩ খ্রিস্টাব্দে কুন্তলীনের দ্বিতীয় এবং ১৯০৪ খ্রিস্টাব্দে প্রথম পুরস্কার পান। ১৯০৭ খ্রিস্টাব্দে বিখ্যাত "ভারতী" পত্রিকার পরিচালনভার গ্রহণ করেন। ১৯১৫ - ২৩ খ্রিস্টাব্দে তিনি ও মণিলাল গঙ্গোপাধ্যায় 'ভারতী' পত্রিকার সম্পাদক ছিলেন। ১৯২৬ খ্রিস্টাব্দে 'মাসিক বসুমতী' র সাথে যুক্ত হয়ে দীর্ঘ দিন থাকেন। সৌরীন্দ্রমোহন প্রকৃত অর্থে সব্যসাচী লেখক ছিলেন। গান, কবিতা, গল্প, উপন্যাস, নাটক, চলচ্চিত্র কাহিনী, বেতার নাট্য, জীবনী, অনুবাদ-সাহিত্য, রম্য রচনা, ব্যঙ্গ-কৌতুক, ভ্রমণকাহিনী, প্রবন্ধ, পরলোকতত্ত্ব প্রভৃতি সাহিত্যের বিভিন্ন শাখায় দক্ষতার সাথে ছিল তার অবাধ বিচরণ। ১৯৩২ খ্রিস্টাব্দে মুক্তিপ্রাপ্ত দেবকী বসু পরিচালিত নিউ থিয়েটার্সের সঙ্গীতবহুল চলচ্চিত্র 'চণ্ডীদাস ' ছবির জনপ্রিয় ' ফিরে চলো আপন ঘরে' গানটির গীতিকার ছিলেন তিনি। তিনি অনর্গল রায়, অপ্রকাশ গুপ্ত, বৈকুন্ঠ শর্মা, সত্যব্রত শর্মা প্রভৃতি ছদ্মনাম ব্যবহার করতেন। প্রায় দু'শো গ্রন্থ রচনা করেছেন তিনি। তার উল্লেখযোগ্য গ্রন্থ গুলি হল —
শেক্সপিয়ারের গ্রন্থাবলি ছাড়াও তিনি বিদেশি বই অনুবাদ করেছেন। গ্রামোফোন রেকর্ডে তার রচিত গান 'ও কেন গেল চলে', 'জীবনে জেগেছিল মধুমাস' প্রভৃতি সেসময় খুব জনপ্রিয় হয়েছিল। তবে তার আলাদা গীত-সংকলন প্রকাশিত হয় নি। কলকাতা বেতার কেন্দ্রের সূচনাকাল থেকে আমৃত্যু তার সঙ্গে সংশ্লিষ্ট ছিলেন। রবীন্দ্র সংগীতের প্রথিতযশা ও স্বনামধন্য কণ্ঠশিল্পী সুচিত্রা মিত্র তার কন্যা।
সৌরীন্দ্রমোহন ১৯৬৬ খ্রিস্টাব্দের ১৯ শে মে ৮৪ বৎসর বয়সে কলকাতায় প্রয়াত হন।
টয়লেট সহজলভ্যতা অনুযায়ী ভারতের রাজ্য ও কেন্দ্রশাসিত অঞ্চলের তালিকা

এটি পরিবারিক শৌচাগার সুবিধার আগে স্থান পাওয়া ভারতীয় রাজ্য এবং অঞ্চলগুলির একটি তালিকা। পরিসংখ্যানগুলি ভারতের ২০১১ সালের আদম শুমারি থেকে নেয়া (* ২০২০ জরিপে হালনাগাদ হয়েছে) ২০১৪ সালে নরেন্দ্র মোদীর নির্বাচনের পরে চার বছরে ৯০ মিলিয়নেরও বেশি শৌচাগার তৈরি করা হয়েছে, পরিচ্ছন্নতার একটি অভিযানে, যেখানে ভারতকে ভীষনভাবে উন্মুক্ত স্থানে মলত্যাগমুক্ত দেশের দিকে নিয়ে যায়। 
আবাসন ও নগর বিষয়ক মন্ত্রণালয় (এমএইচইউএ) বর্তমানে স্বচ্ছ ভারত মিশন (এসবিএম), পুনর্জীবন ও নগর রূপান্তরের জন্য অটল মিশন, স্মার্ট সিটি মিশন এবং জাতীয় ঐতিহ্য নগর উন্নয়ন ও উদ্বোধন যোজনা (এইচআইডিআইএ) মিশন বাস্তবায়ন করছে।
স্বচ্ছ ভারত মিশন ভারত সরকারের একটি প্রধান মিশন এবং দেশে সামগ্রিক স্যানিটেশন অর্জনে প্রতিশ্রুতিবদ্ধ। এটি প্রতিষ্ঠিত যে, স্যানিটেশন ব্যয় করা প্রতিটি রুপির ৬ থেকে ৯ গুণ অর্থনৈতিক প্রত্যাবর্তন পাওয়া যায়। স্বচ্ছ ভারত মিশনের অধীনে, মন্ত্রণালয় ২ অক্টোবর ২০১৯ সালের মধ্যে রাজ্য এবং ইউএলবি'র অংশীদার হয়ে শহর ও শহরগুলিতে উন্মুক্ত মলত্যাগ মুক্ত ও পরিষ্কার করতে বদ্ধপরিকর। তাদের এই প্রয়াসে সহায়তার জন্য, মন্ত্রণালয় বেশ কয়েকটি গাইডলাইন, পরামর্শ ও হ্যান্ডবুক প্রস্তুত করেছে যা মন্ত্রকের ওয়েবসাইট পাওয়া যাচ্ছে। 
ভারতে টয়লেট সুবিধা থাকা পরিবারের সংখ্যার মধ্যে একটা ক্রমবর্ধমান প্রবণতা দেখা গেছে ( ২০০১ সালে ৩৬.৪১%, ২০১১ সালে ৪৬.৯% এবং ২০১৮ সালে ৯৭.২১% )।
কেরল, মিজোরাম এবং লক্ষদ্বীপ রাজ্য/কেন্দ্রশাসিত অঞ্চলে অন্যান্য রাজ্যের তুলনায় ২০০১ এবং ২০১১ উভয় সালেই শৌচাগারের সুবিধা অধিক রয়েছে। লক্ষদ্বীপে ২০০১ সালে সর্বাধিক পরিবারে শৌচাগারের সুবিধা রয়েছে ৮৯.২%, ২০১১ সালে ৯৭.৮% এবং ২০১৮ সালে ১০০%। সাতটি রাজ্য যেমন: বিহার, উড়িষ্যা, আসাম, গোয়া এবং ত্রিপুরায় ২০১৮ সালে জাতীয় হিসাব ৯৭.২১% চেয়ে কম ছিল। ২০১৮ সালের মধ্যে রাষ্ট্রীয় ওডিএফ স্থিতি অর্জিত হয় ৯৭.২১% এবং টয়লেটগুলিতে সম্পূর্ণ অ্যাক্সেস রয়েছে।
আজারবাইজানের সংবাদপত্রের তালিকা

আজারবাইজান থেকে ৩৫০০ সংবাদপত্র প্রকাশিত হয়। এগুলির বেশিরভাগ আজারবাইজানি ভাষায় প্রকাশিত হয়। বাকি ১৩০টির মধ্যে রাশিয়ান (৭০টি), ইংরেজি (৫০) এবং অন্যান্য ভাষায় (তুর্কি, ফরাসী, জার্মান, আরবি, ফার্সি, আর্মেনিয়ান ইত্যাদি ভাষায়) প্রকাশিত হয়। 
আজারবাইজানি সংবাদপত্রগুলি আরও গুরুগম্ভীর মনোভাবযুক্ত সংবাদপত্রগুলিতে বিভক্ত হতে পারে, আকৃতগত কারণে এরা ব্রডশিট হিসাবে পরিচিত এবং কখনও কখনও সম্মিলিতভাবে "কোয়ালিটি প্রেস " হিসাবে পরিচিত। 
নীচে আজারবাইজান থেকে প্রকাশিত সংবাদপত্রের একটি তালিকা দেওয়া হলোঃ
বাব আল-মাকাম

বাব আল-মাকাম ( ) আলেপ্পোর অন্যতম ফটক । ত্রয়োদশ শতাব্দীর কাঠামোটি আল-আজিজ মুহাম্মদ তৈরি করেছিলেন । মধ্যযুগীয় সিরিয়ার বেশিরভাগ প্রবেশদ্বার থেকে এর নকশায় বিচ্যুতি সূচিত করে যে এর কাজটি সামরিকের চেয়ে আনুষ্ঠানিক ছিল। "মধ্যযুগীয় আলেপ্পো" (১৯৯৭") এর শক্তি ও ধার্মিকতা সংক্রান্ত কনস্ট্রাকশনগুলিতে" ইয়াসের তাব্বা এই কয়েকটি পার্থক্যের বিবরণ দিয়ে উল্লেখ রয়েছে। মাশহাদ আল-ডিক্কা ও মাশহাদ আল-হুসেন তারা এই ফটকের চিত্র সম্ভাবনাকে আরও সৌন্দর্য্য বর্ধন করে যে আব্রাহামের শ্রদ্ধা হিসাবে কাজে লাগায় এবং পূর্বের মাজারগুলির সাথে বৈপরীত্য বোধ করে। । 
বাব আল- মাকাম পাড়ার সবচেয়ে সুন্দর নিদর্শনগুলি হ'ল: আল-হাওর্না পাড়ার প্রবেশ দ্বারে সাবিল আল-বাইক , এবং এটি সুন্দর সজ্জিত এবং লোহার জানালা দিয়ে সজ্জিত। ১৮২৮ খ্রি এটির নির্মাণকাজটি আহমেদ বাইক বিন ইব্রাহিম পাশা করেন । লেখাটি এখনও দেয়ালের পাশাপাশি আল-কাইম (আশেপাশে আল-কানা জলের বিতরণের স্থান) এ রয়েছে।
আল- সাবিল ছাড়াও আল- দিফতার স্কুল , এটি একটি প্রশস্ত বাড়ি যা পরে আবাসনের জন্য ব্যবহৃত হয়েছিল। ক্যাফে এবং বিল্ডিং সহ আশেপাশের অন্যান্য বিল্ডিংগুলি এখনও রয়েছে, যদিও বর্তমানে তাদের ব্যবহার পরিবর্তন হয়েছে। পাড়া-মহল্লায়, বুলগুর এবং মসুরের প্রাক্তন গ্রাইন্ডিংয়ের দুটি কক্ষপথ সম্প্রতি একটি আধুনিক বৈদ্যুতিক কলে রূপান্তরিত হয়েছে।
ফটকে প্রাথমিকভাবে তিনটি প্রবেশপথ বা তিন দরজা রয়েছে। প্রতিটি আলাদা শিরোনাম নিয়ে গঠিত দক্ষিণ ও বৃহৎ মধ্যবর্তী অংশটি নিবেদিত উত্তরণ এর যানবাহন ও পরেরটি অশ্বারোহী ও অপরটি কনভয়ের। প্রতিটি পাশ দিয়ে সকল বিভাগ সকালের আলেপ্পোবাসী যাতায়া এর পথচারীরা এবং ট্রানজিট ভ্রমণকারীরা এবং বিশালাকার দরজা এর স্থান হিসেবে বাকি এর দরজা এর আলেপ্পো থেকে পুরাতন শহরের কেন্দ্র এবং বাব আল-মাকামের প্রান্তগুলি ইতিহাসের একটি অংশকে বিশ্বের অন্যতম প্রাচীন শহর এবং এর নিকটে, অনেকগুলি গুরুত্বপূর্ণ স্মৃতিসৌধ এবং ঐতিহাসিক ভবনের বর্ণনা দেয়।
মহান দারিয়াস

দারিয়াস প্রথম(প্রাচীন ফার্সি: দারায়াওয়া(হ)উশ, আধুনিক ফার্সি: "দারিয়ুশ", ৫৫০-৪৮৬ খ্রিস্টপূর্বাব্দ) বা মহান দারিয়াস ছিলেন হাখমানেশি সাম্রাজ্যের ৩য় পারস্য সম্রাট। ৫২২ খ্রিস্টপূর্বাব্দ থেকে ৪৮৬ খ্রিস্টপূর্বাব্দ পর্যন্ত তিনি শাসন করেন। তার শাসনের চূড়ান্ত পর্যায়ে তিনি পশ্চিম এশিয়া, ককেশাসের কিছু অংশ, বলকানের অংশ, কৃষ্ণ সাগরের উপকূলীয় অংশ, মধ্য এশিয়া, সিন্ধু উপত্যকা থেকে আরম্ভ করে মিসর, লিবিয়া এবং সুদান পর্যন্ত শাসন করেন। 
বাইবেলের খাগ্গাই, জেখারিয়াহ্(যাকারিয়া) এবং এযরা-নেহেমিয়াহ্তে দারিয়াসের উল্লেখ রয়েছে।
ফাতহুল বারী

আবদুল হাই ইবনে আবদুল কবির আল-কাত্তানী বলেছেন: “"আল-হিত্তাহ" এর লেখক ইবনে খালদুনকে উদ্ধৃত করে বলেন যে, "সহিহ আল-বুখারীর" ব্যাখ্যাটি মুসলিম জাতির জন্য একটি ঋণ, তিনি বলেন, 'এই ঋণ আল-হাফিজ ইবনে হাজারের ব্যাখ্যা দ্বারা পরিপূর্ণ হয়েছে।' 
ইসলামপন্থী লেখক নরম্যান ক্যাল্ডার ইবনে হাজারের কাজকে "ব্যতিক্রমী বর্ণনার সবচেয়ে দুর্দান্ত অর্জন" হিসাবে বর্ণনা করেছেন।
দুর্জয়-শ্রেণীর লার্জ প্যাট্রোল ক্রাফট

দুর্জয়-শ্রেণী হলো গণচীন এবং বাংলাদেশে নির্মিত বাংলাদেশ নৌবাহিনীর একটি অত্যাধুনিক টহল জাহাজের শ্রেণী। এই জাহাজসমূহ দেশের জলসীমা রক্ষা এবং নিরাপত্তা নিশ্চিতকরণে গুরুত্বপূর্ণ ভূমিকা পালন করে।
সক্ষমতাসমূহ:
এই জাহাজসমূহ বাংলাদেশের সমুদ্রসীমায় নিরাপত্তা ও সার্বভৌমত্ব রক্ষায় বাংলাদেশ নৌবাহিনীর সক্ষমতাকে আরও সুদৃঢ় করবে।<ref>
উত্তরাখণ্ডে কোভিড-১৯ এর বৈশ্বিক মহামারি

২০২০ সালের ১৪ মে, উত্তরাখণ্ডে নিশ্চিত হওয়া ঘটনার সংখ্যা ৭২, আরোগ্য লাভ করেছে ৪৬ জন এবং ১ জন আভাইরাসে ক্রান্ত হয়ে মারা যান।